b'\n_START_ARTICLE_\nCypl\xc4\x97\n_START_SECTION_\nI\xc5\xa1vaizda\n_START_PARAGRAPH_\nCypl\xc4\x97 ma\xc5\xbeesn\xc4\x97 u\xc5\xbe did\xc5\xbei\xc4\x85j\xc4\x85 ant\xc4\xaf. Patino kakta ir vir\xc5\xa1ugalvis balsvai gelsvi. Kita galvos dalis ir kaklas ka\xc5\xa1toninin\xc4\x97s spalvos, aplink akis i\xc5\xa1margina smulkiomis juodomis d\xc4\x97mel\xc4\x97mis. Vir\xc5\xa1utin\xc4\x97 k\xc5\xabno dalis pila su smulkiu skersiniu ra\xc5\xa1tu. Antuodegio vidurys baltas, \xc5\xa1onai juodi. Didel\xc4\x97 dalis vir\xc5\xa1utini\xc5\xb3 sparno dengiam\xc5\xb3j\xc5\xb3 plunksn\xc5\xb3 baltos. Pagurklis ir dalis kr\xc5\xabtin\xc4\x97s rausvai pilki. K\xc5\xabno \xc5\xa1onai su pilkais ruo\xc5\xbeeliais. Pilvin\xc4\x97 pus\xc4\x97 balta. Snapas ir kojos tamsiai pilkos spalvos. Rainel\xc4\x97 ruda._NEWLINE_Patel\xc4\x97s nugarin\xc4\x97 pus\xc4\x97 ruda, galva i\xc5\xa1marginta tamsiomis d\xc4\x97mel\xc4\x97mis, nugaros plunksn\xc5\xb3 kra\xc5\xa1tai \xc5\xa1vies\xc5\xabs. Nugarin\xc4\x97 pus\xc4\x97 ruda su ry\xc5\xa1kiai rudais plunksn\xc5\xb3 pakra\xc5\xa1\xc4\x8diais. Jaunikliai pana\xc5\xa1\xc5\xabs \xc4\xaf patel\xc4\x99.\n_START_SECTION_\nPaplitimas\n_START_PARAGRAPH_\nEuraijoje cypl\xc4\x97 paplitusi nuo Skandinavijos iki Ochotsko j\xc5\xabros. Arealas sieka Barenco j\xc5\xabr\xc4\x85, Kanino, Jamalo, Taimyro pusiasalius, \xc5\xa1iaurines Anadyrio baseino sritis. \xc4\xae pietus paplitusi iki Chankos e\xc5\xbeero, Baikalo, Mongolijos, Altajaus, \xc5\xa0iaur\xc4\x97s Kazachstano, Volgos vidurupio, pietin\xc4\x97s Skandinavijos. Gyvena Brit\xc5\xb3, Islandijos salose. \xc5\xbdiemoje Vakar\xc5\xb3 Europoje, Vidur\xc5\xbeemio j\xc5\xabros pakrant\xc4\x97se, pietin\xc4\x97je ir pietrytin\xc4\x97je Azijoje._NEWLINE_Lietuvoje pastebimos per migracij\xc4\x85, daug cypli\xc5\xb3 skrenda per Nemuno \xc5\xbeemup\xc4\xaf, Baltijos paj\xc5\xabr\xc4\xaf. Dideli b\xc5\xabriai \xc4\x8dia sustoja pails\xc4\x97ti, pasimaitinti.'